

**"Қазақстан Республикасының кейбiр заң актілерiне сот iсiн жүргiзу мәселелерi бойынша өзгерiстер мен толықтырулар енгізу туралы" Қазақстан Республикасы Заңының жобасы туралы**

Қазақстан Республикасы Үкіметінің қаулысы. 2003 жылғы 23 қаңтар N 85

      Қазақстан Республикасының Yкiметі қаулы етеді:   
      "Қазақстан Республикасының кейбiр заң актiлерiне сот iсiн жүргiзу мәселелерi бойынша өзгерiстер мен толықтырулар енгiзу туралы" Қазақстан Республикасы Заңының жобасы Қазақстан Республикасының Парламентi Mәжілісінің қарауына енгiзiлсiн.

*Қазақстан Республикасының*   
*Премьер-Министрі*

**Жоба**

**Қазақстан Республикасының Заңы Қазақстан Республикасының кейбiр заң актілеріне сот iсiн жүргiзу мәселелерi бойынша өзгерiстер мен толықтырулар енгiзу туралы**

      1-бап. Қазақстан Республикасының кейбiр заң актiлерiне мынадай өзгерiстер мен толықтырулар енгiзiлсiн:

      1. Қазақстан Республикасының 1999 жылғы 13 шiлдедегi Азаматтық іс жүргiзу кодексiне (Қазақстан Республикасы Парламентiнiң Жаршысы, 1999 ж., N 18, 644-құжат; 2000 ж., N 3-4, 66-құжат; N 10, 244-құжат; 2001 ж., N 8, 52-құжат; N 15-16, 239-құжат; N 21-22, 281-құжат; N 24, 338-құжат; 2002 ж., N 17, 155-құжат):   
      1) 28-баптың бiрiншi бөлiгiнiң 1) тармақшасы алынып тасталсын;   
      2) 30-бап мынадай мазмұндағы 1-1-бөлiкпен толықтырылсын:   
      "1-1. Мамандандырылған аудандық соттар және оларға теңестiрiлген әкiмшілiк соттар әкiмшiлiк құқық бұзушылық туралы iстердi қарауға уәкiлеттi органдардың (лауазымды адамдардың) қаулыларын дауға салу туралы iстердi қарайды.";

      2. Қазақстан Республикасының 2001 жылғы 30 қаңтардағы Әкiмшiлiк құқық бұзушылық туралы кодексіне (Қазақстан Республикасы Парламентiнiң Жаршысы, 2001 ж., N 5-6, 24-құжат; N 17-18, 241-құжат; N 21-22, 281-құжат; 2002 ж., N 4, 32, 33-құжаттар, N 17, 155-құжат):   
      1) 541-бапта:   
      тақырып мынадай редакцияда жазылсын:   
      "541-бап. Соттар";   
      бiрiншi бөлiкте "аудандық және соларға теңестiрiлген" деген сөздер "мамандандырылған аудандық және оларға теңестiрiлген әкiмшiлiк" деген сөздермен ауыстырылсын.

      2-бап. Осы Заң ресми жарияланған күнiнен бастап қолданысқа енгiзіледi. Мамандандырылған аудандық және оларға теңестiрiлген әкiмшiлiк соттар құрылғанға дейiн осы Заңмен олардың соттылығына жатқызылған iстердi аудандық және оларға теңестiрiлген соттар қарайды.

*Қазақстан Республикасының*   
*Президентi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК